section_heading: Životopis
paragraph_text: Godine 2000. pokrenula je jedan od najuspješnijih hrvatskih multimedijskih projekata, animiranu i interaktivnu obradu bajki iz zbirke Priče iz davnine Ivane Brlić Mažuranić, koja je u tisku istaknuta kao "možda najvažniji hrvatski kulturni projekt za 21. stoljeće".<ref> Projekt je privukao veliku pozornost, predstavljen je na preko 30 međunarodnih konferencija i festivala novih medija, animacije i filma, te je osvojio brojne ugledne nagrade i priznanja poput onih na festivalu FlashForward 2002 u San Franciscu, na Lucca Comics&Games 2004, na Međunarodnom festivalu obiteljskog filma 2007. godine u Hollywoodu,<ref> te Plakete grada Zagreba. Projekt Priče iz davnine i u međunarodnim je okvirima predstavljao korak naprijed u otkrivanju veza između digitalnih medija i klasične književnosti. Također, nastao je na jedinstven način, suradnjom osam neovisnih timova suradnika i autora iz cijelog svijeta (Australija, Njemačka, Francuska, SAD, Kanada, Engleska, Škotska...), čiji je rad koordiniran putem Interneta. U projektu su sudjelovali poznati međunarodni animatori, redatelji, glazbenici i drugi umjetnici kao što su Christian Biegai, Nathan Jurevicius, Laurence Arcadias, Ellen McAuslan, Mirek i Polina Nisenbaum, Alistair Keddie, Edgar Beals, Katrin Rothe, Brenda Hutchinson, Leon Lučev, Sabina Hahn, Erik Adigard i drugi. Svaki od osam timova prenio je po jednu bajku iz slavne zbirke Ivane Brlić Mažuranić u digitalni svijet, imajući pri tome potpunu kreativnu slobodu. Helena Bulaja bila je glavna urednica, voditeljica, redateljica i dizajnerica projekta, a pored toga je autorica i redateljica animiranog filma Regoč.<ref>IMDB